Ion Cristoiu: "Domnul Klaus Iohannis este obligat să știe despre Biden-România".
Ion Cristoiu, despre scandalul Biden-România: "Domnul Klaus Iohannis ne ia peste picior, cum adică nu știe?". Ion Cristoiu spune că Iohannis este obligat să știe despre un asemenea subiect. Publicistul afirmă că dezvăluirile despre afecerile lui Hunter Biden ar fi fost de fapt o strategie a lui Donal Trump.
Publicistul Ion Cristoiu pune față în față declarațiile lui Iohannis despre scandul afacerilor în România ale fiului lui Joe Biden, candidatul democrat la Casa Albă, și explicațiile fostului director adjunct al SIE, Silviu Predoiu, privind mecanismele de transmitere a informațiilor de la servicii către președinte țării, pentru a demonstra că în acest caz șeful statului a jucat teatru.Înaintea ultimei dezbateri electorale Trump-Biden, Mark Meadows, șeful de cabinet de la Casa Albă a afirmat la Fox News că “unii din banii care par să vină către familia Biden provin în mare parte din România, din Ucraina și din China, chiar cele trei țări în care Joe Biden a fost trimis special."Întrebat de realizatorul emisiunii dacă s-a referit la România, Meadows a răspuns: “De fapt am menționat România. Deci, cred că în zilele viitoare veți vedea și o conexiune românească."Ioahnnis a afirmat că nu știe nimic despre "personajul" Hunter BidenChestionat pe această temă la conferința de presa din 21 octombrie, președintele Iohannis a afirmat că nu știe nimic despre “personajul" Hunter Biden.“Nu am nicio informaţie despre acest personaj, iar dacă apar date pe care noi nu le-am cunoscut, evident că vom declara lucrurile pe care putem să le găsim, dar, încă o dată, la acest moment, eu nu am nicio informaţie despre acest personaj", a spus șeful statului.Ion Cristoiu spune că Iohannis este obligat să știe despre un asemenea subiectIon Cristoiu spune însă că Iohannis e obligat să știe pentru a reacționa la un astfel de scandal și dă exemplul dezvăluirilor privind mecanismele transmiterii informațiilor între servicii și beneficiari de către fostul director adjunct al SIE, Silviu Predoiu, într-un interviu exclusiv acordat Aleph News la 19 octombrie.“Noi urmărim fişa postului decident, beneficiarului x, şi în funcţie de atribuţiunile acestuia trimitem informaţiile pe care noi le apreciem ca fiind de interes. În acelaşi timp, toţi beneficiarii prevăzuţi în lege au dreptul, şi eu aş spune că şi obligaţia, să ne solicite permanent informaţiile pe care le cer. Dincolo de ceea ce se regăseşte într-un document anual întocmit, pot fi solicitări punctuale, cum am zice peste linie, deci e un dialog în ambele sensuri (…)Sunt beneficiari care dau telefon sau beneficiari care trimit adrese (…) noi întocmim notă telefonică după fiecare discuţie", a explicat Silviu Predoiu.Pornind de la aceste dezvăluiri, Ion Cristoiu nu exclude ca președintele Iohannis să fi avut o asemenea reacție deoarece știa de la SIE că Donald Trump nu va mai folosi informațiile despre afacerile lui Hunter Biden în România în dezbaterea electorală cu Joe Biden.“Silviu Predoiu a făcut dezvăluiri privind mecanismele. A contribuit urieșește la cuoașterea serviciilor pentru că a arătat cititorilor și telespectatorilor unele mecanisme. Unul dintre ele este acesta, și anume că beneficiarul, președintele, conform a ceea ce a spus dl Predoiu, când a zis șeful Casei Albe că urmează România, nu a sunat la SIE să întrebe < mă, voi ce știți, are de gând ăla… >. Sunt două lucruri: la SRI trebuie să sune să vadă dacă ăla a făcut într-adevăr afaceri, iar la SIE, că e pe extern, să întrebe și să-i raporteze oficial dacă din investigațiile lor, din surse deschise sau ce-o fi având (…) chiar are de gând să spună. Domnul Klaus Iohannis ne lua peste picior, cum adică nu știe? E obligat să știe ca să aibă reacție. Nu e exclus ca cei de la SIE, văzând că dl Trump nu spune nimic, să-i fi zis, <domnule, din sursele noastre, Trump nu are de gând în dezbaterea cu Trump să o folosească>. Ceea ce s-a și văzut. Ce a spus dl Silviu Predoiu arată că dl. președinte ne aburea, nu avea cum să nu știe. În cazul de față, decizia pe care trebuia să o ia era dacă în SUA, în campania electorală, se va dezvolta scandalul România, pentru ca președintele să fie pregătit. Scandalul România însemna că noi trebuie să confirmăm sau să infirmăm", a explicat publicistul.Ion Cristoiu crede că scandalul privind dezvăluirile despre afacerile lui Hunter Biden s-a încheiat fiind vorba, de fapt, despre o strategie a lui Donald Trump.“Eu cred că SIE i-a spus totuși președintelui Iohannis că nu o să izbucnească scandalul. Eram convins că o să izbucnească, mai ales după ce Trump a zis la Fox News că vine rândul României. Pe parcursul ultimei dezbateri electorale cu Biden, Trump a schimbat discursul față de data trecută când s-a legat de o chestiune de familie. Cred că a fost o strategie. S-a pregătit terenul că o să vorbească despre România, despre fiul lui Joe Biden, pe de o parte pentru a-l destabiliza, iar de pe altă parte pentru ca electoratul să spună <ai văzut, mă, ce om de treabă? > (…)Au o explicație atacurile mai mult spre China decât spre România. România nu-i dușman și România nu există. Adică trebuia să spună <a făcut afaceri cu dușmanul nostru>. Dacă ne invoca pe noi în seara aia, probabil că toți americanii se duceau repede la hartă să vadă unde e România", a mai spus publicistul.